1917 בארץ ישראל

להלן אירועים בולטים שהתרחשו במהלך שנת 1917 באזור ארץ ישראל.

 אירועים בולטים 

 9 בינואר – כוחות מטעם הממלכה המאוחדת, אוסטרליה וניו זילנד מנצחים את הטורקים בקרב רפיח ומשלימים את כיבוש סיני
 20 בינואר – פעילי ניל"י מותקפים על ידי בדואים מדרום לרפיח בדרכם ליצור קשר עם הבריטים - אבשלום פיינברג נורה למוות, אך עמיתו יוסף לישנסקי מצליח במשימתו
 26 במרץ – מלחמת העולם הראשונה: קרב עזה הראשון בין הבריטים לאימפריה העות'מאנית
 28 במרץ – ג'מאל פאשה, מושלה הצבאי של ארץ ישראל מטעם האימפריה העות'מאנית, מוציא צו לגירוש תושבי יפו ותל אביב
 19 באפריל – קרב עזה השני התחולל בנגב המערבי, מזרחית לעזה כחלק מהחזית הדרומית במלחמת העולם הראשונה
 27 ביוני – הגנרל אדמונד אלנבי מחליף את סר ארצ'יבלד מארי בפיקוד על חיל המשלוח המצרי (1916) שנלחם בארץ
 6 ביולי – כוחות ערביים בפיקודו של לורנס איש ערב כובשים את עקבה מידי הטורקים
 5 בספטמבר – הוקמה הבריגדה הארצישראלית של גייסות התעופה המלכותיים של הצבא הבריטי
 1 באוקטובר – כוחות עות'מאניים מטילים סגר על זכרון יעקב במטרה ללכוד את מחתרת ניל"י
 31 באוקטובר – קרב באר שבע - פרשים אוסטרלים וניו זילנדים מהכוחות הבריטיים כובשים את באר שבע מידי הצבא העות'מאני במסגרת מלחמת העולם הראשונה
 2 בנובמבר – ציונות - התפרסמה הצהרת בלפור, בה הצהירו הבריטים על תמיכתם בהקמת בית לאומי ליהודים בארץ ישראל
 7 בנובמבר – כוחותיו של הגנרל אדמונד אלנבי כובשים את עזה בתום קרב עזה השלישי
 13 בנובמבר – בקרב על גבעות מע'אר מתקיימת אחת מהסתערויות הפרשים הגדולות האחרונות בהיסטוריה
 14 בנובמבר – בריגדת הפרשים האוסטרלים הקלים של הגנרל הנרי שובל נכנסת לרחובות וקובעת בה את המפקדה
 9 בדצמבר – הצבא העות'מאני נסוג מירושלים והעיר נכנעת בפני הבריטים
 11 בדצמבר – טקס הכניעה הרשמי של ירושלים בפני הגנרל אדמונד אלנבי
 21 בדצמבר – קרב צליחת מעברות הירקון: פרשים ניו זילנדיים בפיקודו של הגנרל אדמונד אלנבי חוצים את הירקון ליד חוף הים בדרכם למיגור האימפריה העות'מאנית

 נולדו 

1 בפברואר – משה קשתי, היועץ הכספי לרמטכ"ל בדרגת אלוף-משנה, מנכ"ל משרד הביטחון ומנכ"ל צים (נפטר ב-1974)
1 במרץ – ציטה לינקר, פוליטיקאית ישראלית (נפטרה ב-2009)
6 במרץ – רות דיין, פעילה חברתית ישראלית
10 במרץ – שושנה שרירא, סופרת ועיתונאית (נפטרה ב-2003)
20 במרץ – יגאל ידין, הרמטכ"ל השני של צה"ל, ארכאולוג ופוליטיקאי (נפטר ב-1984)
1 באפריל – נחום בוכמן, שחקן תיאטרון ישראלי (נפטר ב-2008)
5 במאי – מנשה הראל, גאוגרף וחוקר ארץ ישראל (נפטר ב-2014)
8 ביוני – דוד קורן, פוליטיקאי ישראלי (נפטר ב-2011)
10 ביוני – אל שווימר, מחלוצי התעופה במדינת ישראל (נפטר ב-2011)
13 ביוני – ישראל בקר, שחקן תיאטרון ובמאי ישראלי (נפטר ב-2003)
20 באוגוסט – מנחם סבידור, מנכ"ל רכבת ישראל ויושב ראש הכנסת העשירית (נפטר ב-1988)
22 באוקטובר – יהודה אריה רוזן, סגן-אלוף בצה"ל, היועץ הכספי לרמטכ"ל (נפטר ב-1953)
2 בנובמבר – גואל לויצקי, מאנשי הש"י וממפקדי "ההגנה", ממייסדי קיבוץ אלונים וה"מוכתר" של הקיבוץ (נפטר ב-2009)
25 בדצמבר – יגאל מוסינזון, סופר ישראלי (נפטר ב-1994)
31 בדצמבר – יוחנן כהן, פוליטיקאי ישראלי (נפטר ב-2013)

 נפטרו 

(:קטגוריה:ארץ-ישראלים שנפטרו ב-1917)
שמאל|ממוזער|120px|שרה אהרנסון
 20 בינואר – אבשלום פיינברג, חבר ברשת ניל"י (נולד ב-1889)
 9 באוקטובר – שרה אהרנסון, מראשי ניל"י (נולדה ב-1890)
14 באפריל – אליעזר זמנהוף, ממציאה הפולני היהודי של השפה הבינלאומית אספרנטו (נולד ב-1859)
8 בדצמבר – שלום יעקב אברמוביץ (מנדלי מוכר ספרים), מחשובי סופרי היידיש והעברית בעת החדשה (נולד ב-1836)
 16 בדצמבר – נעמן בלקינד, מחברי ניל"י (נולד ב-1888)
16 בדצמבר - יוסף לישנסקי, מראשי ניל"י (נולד ב-1890)
 17 בדצמבר – דב בר בורוכוב, מאבות הציונות הסוציאליסטית (נולד ב-1881)

קטגוריה:שנים בארץ ישראל
קטגוריה:ארץ ישראל במלחמת העולם הראשונה
ארץ ישראל